Cartea oferă și imaginea a ceea ce înseamnă anvergura muncii de documentare și intervievare, de redactare (și, mai ales, de îndurare a poveștilor sfîșietoare, atît de încărcate emoțional), căci Stancu & Bumbuț se confruntă deseori cu prudența oamenilor de a se deschide în fața jurnaliștilor asociați hienelor interesate doar de cadavrele de la ora 5 („referințele din media nu ajută reputației de jurnalist“).